CELEX: 32021R0071
Language: lt
Date: 2021-01-21 00:00:00
Title: Komisijos reglamentas (ES) 2021/71 2021 m. sausio 21 d. kuriuo su Prancūzijos vėliava plaukiojantiems laivams uždraudžiama žvejoti paprastuosius beriksus 3, 4, 5, 6, 7, 8, 9, 10, 12 ir 14 parajonių Sąjungos ir tarptautiniuose vandenyse

2021 1 27   
               
               
                  LT
               
               
                  Europos Sąjungos oficialusis leidinys
               
               
                  L 27/3
               
            
         KOMISIJOS REGLAMENTAS (ES) 2021/71
         2021 m. sausio 21 d.
         kuriuo su Prancūzijos vėliava plaukiojantiems laivams uždraudžiama žvejoti paprastuosius beriksus 3, 4, 5, 6, 7, 8, 9, 10, 12 ir 14 parajonių Sąjungos ir tarptautiniuose vandenyse
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
         kadangi:
         
                     (1)
                  
                  
                     Tarybos reglamentu (ES) 2018/2025 (2) nustatomos kvotos 2020 metams;
                  
               
                     (2)
                  
                  
                     remiantis Komisijai pateikta informacija, su Prancūzijos vėliava plaukiojantys arba joje registruoti laivai, žvejodami paprastųjų beriksų išteklius 3, 4, 5, 6, 7, 8, 9, 10, 12 ir 14 parajonių Sąjungos ir tarptautiniuose vandenyse, išnaudojo 2020 metams skirtą kvotą;
                  
               
                     (3)
                  
                  
                     todėl būtina uždrausti tų išteklių žuvų žvejybą,
                  
               PRIĖMĖ ŠĮ REGLAMENTĄ:
         
            1 straipsnis
            Kvotos išnaudojimas
            Priede nurodyta 2020 metams Prancūzijai skirta paprastųjų beriksų išteklių žvejybos 3, 4, 5, 6, 7, 8, 9, 10, 12 ir 14 parajonių Sąjungos ir tarptautiniuose vandenyse kvota laikoma išnaudota nuo tame priede nustatytos dienos.
         
         
            2 straipsnis
            Draudimas
            
               1.   Nuo šio reglamento priede nustatytos dienos žvejybos laivams, kurie plaukioja su Prancūzijos vėliava arba yra Prancūzijoje registruoti, uždraudžiama 1 straipsnyje nurodytų išteklių žuvų žvejybos veikla. Visų pirma draudžiama ieškoti žuvų, mesti, pastatyti ar traukti žvejybos įrankius, kad būtų galima žvejoti tuos išteklius.
            
            
               2.   Iki tos dienos sužvejotas tų išteklių žuvis ir žuvininkystės produktus ir toliau leidžiama perkrauti, laikyti laive, perdirbti, perkelti, laikyti varžose, tukinti ir iškrauti.
            
            
               3.   Tų laivų netyčia sužvejotas tų išteklių žuvų laimikis įkeliamas į žvejybos laivą ir jame laikomas, registruojamas, iškraunamas ir įskaitomas į kvotas pagal Europos Parlamento ir Tarybos reglamento (ES) Nr. 1380/2013 (3) 15 straipsnį.
            
         
         
            3 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 21 d.
            
               
                  Komisijos vardu
               
               
                  Pirmininkės pavedimu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2018 m. gruodžio 17 d. Tarybos reglamentas (ES) 2018/2025, kuriuo 2019 ir 2020 m. Sąjungos žvejybos laivams nustatomos tam tikrų giliavandenių žuvų išteklių žvejybos galimybės (OL L 325, 2018 12 20, p. 7).
         
            (3)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
      
      
         
            PRIEDAS
            
                        Nr.
                     
                     
                        31/TQ2025
                     
                  
                        Valstybė narė
                     
                     
                        Prancūzija
                     
                  
                        Ištekliai
                     
                     
                        ALF/3X14-
                     
                  
                        Rūšys
                     
                     
                        Paprastieji beriksai (Beryx spp.)
                     
                  
                        Zona
                     
                     
                        3, 4, 5, 6, 7, 8, 9, 10, 12 ir 14 parajonių Sąjungos ir tarptautiniai vandenys
                     
                  
                        Draudimo data
                     
                     
                        2020 10 27